

Rīgas Jauno tehniķu centrs

Bauskas iela 88, Rīga, LV-1004, tālrunis 67474218, e‑pasts: rjtc@riga.lv

NOLIKUMS

Rīgā

|  |  |  |
| --- | --- | --- |
| 08.04.2025. |  | Nr. BJCJTC-25-29-nos |

|  |
| --- |
| **Rīgas atklātais bērnu un skolēnu LEGO konkurss "Eiropas arhitektūra"** |

1. **Vispārīgie jautājumi**
2. Šis nolikums nosaka kārtību, kādā norisinās Rīgas atklātais bērnu un skolēnu LEGO konkurss “Eiropas arhitektūra” (turpmāk - Konkurss)*.*
3. Konkursa mērķi ir:
   1. attīstīt bērnu radošās spējas, fantāziju un iemaņas darbā ar LEGO konstruktoriem;
   2. veicināt bērnu un skolēnu interesi par STEAM jomu, inženiertehnisko un konstruktīvo domāšanu;
   3. radīt pieredzes apmaiņas iespējas bērniem un skolotājiem.
4. Konkursa uzdevums ir izvērtēt labākos darbus noteiktās vecuma grupās.
5. Konkursu rīko Rīgas Jauno tehniķu centrs(turpmāk – Centrs).
6. Centrs ir atbildīgs par dalībnieku drošību saskaņā ar Ministru kabineta noteikumu prasībām, kādas jānodrošina izglītības iestādēs un to organizētajos pasākumos.
7. Atbildīgā persona par Konkursa norisi - Centra pulciņa “Lego” interešu izglītības skolotāja **Vizma Virse**, [vvirse@edu.riga.lv](mailto:vvirse@edu.riga.lv), 29127852.
8. **Konkursa norises vieta un laiks**
9. Konkurss notiek 2025. gada 8. maijā.
10. Konkurss notiek Centrā, Bauskas ielā 88, Rīgā un tā sākums ir plkst.15.00.
11. Konkursanolikums un informācija par Konkursutiek publicēta Rīgas Interešu izglītības metodiskā centra tīmekļvietnē [www.intereses.lv](http://www.intereses.lv) un Centra tīmekļvietnē [www.rjtc.lv](http://www.rjtc.lv).
12. **Konkursadalībnieki, pieteikumu iesniegšana un dalības nosacījumi**
13. Konkursā piedalās pirmsskolu, skolu un interešu izglītības iestāžu bērni un skolēni vecumā no 5 līdz 12 gadiem (turpmāk - Dalībnieki) šādās vecuma grupās:
    1. 1. grupa (neklātiene, dalība individuāli, pirmsskolas bērni 5 - 7 gadi);
    2. 2. grupa (klātiene, individuāli, skolēni 6 - 8 gadi);
    3. 3. grupa (klātiene, individuāli, skolēni 9 - 12 gadi).
14. Pieteikumudalībai Konkursā (Pielikums Nr.1) nosūt elektroniski Centra metodiķei **Laurai Timšai** uz e-pastu [ltimsa@edu.riga.lv](mailto:ltimsa@edu.riga.lv) līdz 2025. gada 5. maijam.
15. Dalībai Konkursā pedagogs var pieteikt ne vairāk kā trīs Dalībniekus katrā grupā.
16. Konkursadalības nosacījumi:
    1. skolēni (2. un 3. grupa) piedalās klātienes Konkursā Bauskas ielā 88, Rīgā;
       1. gatavojoties Konkursam, iepazīst Eiropas valstu arhitektūru – dažādas būves, ēkas, torņus, tiltus, pieminekļus un to būvēšanas principus, tehniskos risinājumus;
       2. Konkursa laikā Dalībnieki saņem 6 – 8 attēlus ar Eiropas arhitektūras būvēm, no kuriem jāizvēlas viens attēls un līdzīga būve jārealizē no LEGO;
       3. darbus veido, izmantojot LĪDZPAŅEMTĀS LEGO konstruktoru detaļas un pamatnes;
       4. darbus veido TELPISKI;
       5. darbos neizmanto gatavas figūras: cilvēciņus, dzīvnieciņus;
       6. maksimālais darba formāts ir viena 38x38cm vai divas kopā sastiprinātas 25x25cm (25x50) plāksnes;
       7. darba izpildes laiks – 1 stunda (60 min);
       8. pēc darba izpildes Dalībniekiem var tikt lūgts veikt mutvārdu stāstījumu par darba saturu.
    2. pirmsskolas audzēkņi (1. grupa) Konkursa darbus veido savā mācību iestādē:
       1. izvēlas kādu būvi, kura atrodas Eiropā, un to attēlo Konkursa darbā;
       2. darbus veido PLAKNĒ (var būt 3D elementi);
       3. maksimālais darba formāts ir viena 38x38cm vai divas kopā savienotas 25x25cm (25x50) plāksnes;
       4. darbam pievieno vizītkarti, kurā norādīts: vārds, uzvārds, Eiropas valsts un pilsēta, kurā atrodas attēlotā būve un šīs būves foto;
       5. darbus iesniedz 2025. gada 8. maijā līdz plkst. 15.00 Bauskas ielā 88, klātienes Konkursa norises vietā.
17. **Vērtēšanas noteikumi**
18. Konkursa Dalībnieku sniegumu vērtē Centra izveidota un apstiprināta žūrija.
19. Konkursadarbi tiek vērtēti 10 punktu sistēmā:
    1. būves atainojums darbā (no 0 līdz 10 punktiem);
    2. darba oriģinalitāte (no 0 līdz 10 punktiem);
    3. izpildījuma kvalitāte (no 0 līdz 10 punktiem).
20. Žūrijai ir tiesības lemt par vietu nepiešķiršanu vai vairāku vietu piešķiršanu kādā no vecuma grupām.
21. Žūrijas lēmums ir galīgs un neapstrīdams.
22. **Konkursa laureātu apbalvošana/rezultātu paziņošana**
23. Konkursa rezultātu paziņošana notiek 2025. gada 8. maijā pēc Konkursa norises.
24. Informācija par Konkursa rezultātiem 2025. gada 12. maijā tiek publicēta Centra tīmekļvietnē [www.rjtc.lv](http://www.rjtc.lv) un Rīgas Interešu izglītības metodiskā centra tīmekļvietnē –www.intereses.lv.
25. **Dalībnieka personas datu aizsardzība attiecībā uz personas datu apstrādi**
26. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e.punkts.
27. Papildu informācija par personas datu apstrādi pieejama Rīgas valstspilsētas pašvaldības Izglītības, kultūras un sporta departamenta tīmekļvietnē <https://iksd.riga.lv/lv/rd-iksd/Personas-datu-apstrade>.
28. Nolikumā noteikto mērķu sasniegšanai un Konkursa publicitātes nodrošināšanai tiks veikta Dalībnieku/iesniegto darbu fotografēšana un video ierakstīšana, un pasākuma laikā iegūtās fotogrāfijas un veiktie videoieraksti tiks izvietoti Rīgas valstspilsētas pašvaldības sociālā tīkla Facebook kontā, Centra Facebook kontā, tīmekļvietnēs iksd.riga.lv, izglitiba.riga.lv, www.rjtc.lv, intereses.lv un Rīgas valstspilsētas pašvaldības uzņemtie attēli ir pieejami <https://www.flickr.com/photos/103426396@N05/albums/with/721777203122127>
29. Centrs neuzņemas atbildību par trešo personu foto un/vai video uzņemšanu un to izmantošanu.
30. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz pasākuma Centra e-pasta adresi rjtc@riga.lv, norādot Dalībnieka identificējošu informāciju (piemēram, fotografēšanas laiku un izskatu raksturojošu informāciju).
31. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (Pielikums Nr.2).
32. Dalībnieks/Dalībnieka likumiskais pārstāvis/pedagogs atbild par precīzu Dalībnieka datu iesniegšanu – pasākuma Organizatoram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.
33. **Citi jautājumi**
34. Uzskatīt par spēku zaudējošo Centra 16.01.2025. Nolikumu Nr. BJCJTC-25-4-nos “Rīgas atklātais bērnu un skolēnu LEGO konkurss “Reiz pilsētā...2”.

|  |  |
| --- | --- |
| Rīgas Jauno tehniķu centra vadītāja/direktore (izglītības jomā) | R.Šmitiņa |

|  |
| --- |
| Virse 29127852 |